Bekendtgørelse om indberetning af data på jernbaneområdet vedrørende ulykker og forløbere for ulykker til Trafikstyrelsen

I medfør af § 40, stk. 7, § 56, § 78, stk. 5 og § 117, stk. 1, i jernbaneloven, jf. lovbekendtgørelse nr. 1091 af 11. august 2023, fastsættes efter bemyndigelse i henhold til § 4, stk. 1, i bekendtgørelse nr. 1625 af 12. december 2023 om Trafikstyrelsens opgaver og beføjelser, klageadgang og kundgørelse af visse af Trafikstyrelsens forskrifter:

*Anvendelsesområde*

**§ 1.** Bekendtgørelsen fastsætter regler om de indberetninger, som virksomheder på jernbaneområdet, skal indberette til Trafikstyrelsen, jf. jernbaneloven § 78, stk. 1.

*Stk. 2*. Bekendtgørelsen fastsætter regler for de indberetninger, som ansatte i virksomheder og personer, der udfører sikkerhedsklassificerede funktioner på jernbaneområdet, kan indberette til Trafikstyrelsen, jf. jernbaneloven § 78, stk. 3.

*Stk. 3.* Bekendtgørelsen fastsætter regler om veteranbaner og veterantogsorganisationers indberetninger af ulykker og forløbere for ulykker.

*Stk. 4.* Bekendtgørelsen finder anvendelse for letbaneoperatører, hvis minimum ét letbanekøretøj har været involveret i en ulykke.

*Tidspunktet for indberetning*

**§ 2.** Indberetning af data efter denne bekendtgørelse skal ske senest den 1. marts hvert år for det forudgående kalenderår.

*Indberetning fra jernbanevirksomheder og infrastrukturforvaltere m.fl.*

**§ 3.** Jernbanevirksomheder, infrastrukturforvaltere, virksomheder, der er certificeret i henhold til jernbanelovens § 11, veteranbaner og veterantogsorganisationer skal ved indberetning af data anvende de definitioner, der er angivet i bilag 1.

*Stk. 2.* Indberetningen af data skal indeholde oplysninger om:

1. Involverede virksomheder.
2. Dato og tidspunkt.
3. Sted.
4. Type af fast installation.
5. Kørsel driftstype.
6. Togkontrolsystem.
7. Tognummer og litra.
8. Kategori af ulykke.
9. Kategori af forløbere for ulykke.
10. Hændelsesbeskrivelse.
11. Konsekvenser af ulykken.

*Stk. 3*. Oplysninger nævnt i stk. 2 skal indberettes efter kategorierne angivet i bilag 2.

*Letbaneoperatørers indberetning*

**§ 4.** Letbaneoperatører skal ved indberetning af data anvende de definitioner, der er angivet i bilag 3.

*Stk. 2.* Indberetningen af data skal indeholde oplysninger om:

1. Det involverede letbanekøretøj.
2. Dato og tidspunkt.
3. Involverede parter.
4. Tracétype
5. Kategori af ulykke.
6. Årsag til ulykken.
7. Hændelsesbeskrivelse.
8. Konsekvenser af ulykken.

*Stk. 3.* Oplysninger nævnt i stk. 2 skal indberettes efter kategorierne angivet i bilag 4.

*Metoder for indberetning af data*

**§ 5.** Jernbanevirksomheder, infrastrukturforvaltere, virksomheder, der er certificeret i henhold til jernbanelovens § 11 og letbaneoperatører skal indberette elektronisk. Indberetning skal ske ved at indtaste data i Trafikstyrelsens indberetningsportal eller ved at uploade data i en indberetningsfil via Trafikstyrelsens indberetningsportal.

*Stk. 2.* Veteranbaner og veterantogsorganisationerne kan efter aftale med Trafikstyrelsen anvende den til enhver tid gældende indberetningsblanket udstedt af Trafikstyrelsen. Indberetningsblanketten kan findes på Trafikstyrelsens hjemmeside.

**§ 6.** Ansatte i virksomheder på jernbaneområdet og personer, der udfører sikkerhedsklassificerede funktioner på jernbaneområdet, skal ved indberetning til Trafikstyrelsen, jf. jernbanelovens § 78, stk. 3, anvende den til enhver tid gældende indberetningsblanket udstedet af Trafikstyrelsen. Indberetningsblanketten kan findes på Trafikstyrelsens hjemmeside.

**§ 7.** Indberetninger jf. jernbanelovens § 78, stk. 1-3, må ikke udover de oplysninger, som er anført i bilag 2 og 4 indeholde personoplysninger, herunder navn, personnummer eller adresse.

*Straf*

**§ 8.** Overtrædelse af §§ 2-4 straffes med bøde.

*Stk. 2*. Der kan pålægges selskaber m.v. (juridiske personer) strafansvar efter straffelovens kapitel 5.

*Ikrafttræden*

**§ 9.** Bekendtgørelsen træder i kraft den 1. januar 2025.

*Stk. 2.* Bekendtgørelse nr. 1373 af 23. november 2023 ophæves.

*Trafikstyrelsen,*

Nanna Møller

/ Laura Meyer Harrison

**Bilag 1**

**Definitioner til brug for jernbanevirksomheder, infrastrukturforvaltere, virksomheder, der er certificeret i henhold til jernbanelovens § 11 og veterantogsorganisationer ved indberetning af data til Trafikstyrelsen, jf. § 3, stk. 1**

1. **Tog**
   1. Ved tog forstås et eller flere jernbanekøretøjer, der trækkes af et eller flere lokomotiver eller motorvogne, eller en motorvogn, der kører alene under et bestemt nummer eller en specifik betegnelse fra et fast startpunkt til et fast slutpunkt. Et lokomotiv, der kører alene, betragtes som et tog, jf. jernbanesikkerhedsdirektivet.
2. **Ulykker**
   1. Kollision,mellem tog og andet jernbanekøretøj: Frontalt sammenstød mellem to tog eller sammenstød mellem front og bagende af to tog eller et sideværts sammenstød mellem en del af et tog og en del af et andet tog eller et jernbanekøretøj eller rangerende materiel.
   2. Kollision, tog mod objekt: Sammenstød mellem en del af et tog og genstande, som er fast anbragt eller midlertidigt befinder sig på eller nær sporet, undtagen ved overkørsler, hvis genstandene er tabt af krydsende køretøjer eller brugere. Definitionen omfatter også sammenstød med køreledninger.
   3. Kollision, rangerende materiel mod andet rangerende materiel: Frontalt sammenstød mellem to styk rangerende materiel eller sammenstød mellem front og bagende af to styk rangerende materiel eller et sideværts sammenstød mellem en del af et rangerende materiel og en del af et andet rangerende materiel.
   4. Kollision, rangerende materiel mod objekt: Sammenstød mellem en del af et rangerende materiel og genstande, som er fast anbragt eller midlertidigt befinder sig på eller nær sporet. Definitionen omfatter også sammenstød med køreledningsanlæg.
   5. Afsporing med tog: Enhver hændelse, hvor mindst ét af et togs hjul løber af sporet.
   6. Afsporing med rangerende materiel: Enhver hændelse, hvor mindst ét af et rangerende køretøjs hjul løber af sporet.
   7. Overkørselsulykker: Involverer mindst ét jernbanekøretøj og et eller flere krydsende køretøjer, andre krydsende brugere som f.eks. fodgængere eller genstande, der midlertidigt befinder sig på eller nær sporet, hvis de er tabt af krydsende køretøjer eller brugere.
   8. Personpåkørsel: Skader på en eller flere personer, som enten rammes af et jernbanekøretøj, en del af et jernbanekøretøj eller af en genstand, der er fastgjort til eller har løsrevet sig fra køretøjet.
   9. Personskade ombord på tog i bevægelse: Skader på en eller flere personer, som pga. togets bevægelse falder eller rammes af løse genstande under befordring i toget.
   10. Brand og eksplosioner i jernbanekøretøj i bevægelse: Brande og eksplosioner i jernbanekøretøjer, inklusiv deres last, undervejs mellem afgangsstation og bestemmelsessted – herunder når de holder på afgangsstationen, ved ophold eller ved bestemmelsesstedet samt under omrangering.
   11. Ind- og udstigningsulykker (tog i bevægelse): Ulykker, hvor en person falder på vej ind eller ud af toget, mens toget er i bevægelse.
   12. Ind- og udstigningsulykker (tog holder stille): Ulykker, hvor en person falder på vej ind eller ud af toget, mens toget holder stille.
   13. Ulykker med kørestrøm (tog i bevægelse): Ulykker, hvor en person kommer i forbindelse med kørestrøm, og hvor der er involveret tog i bevægelse.
   14. Ulykker med kørestrøm (tog holder stille eller intet tog): Ulykker, hvor en person kommer i forbindelse med kørestrøm, men hvor der ikke er tog i bevægelse involveret i ulykken.
   15. Andre ulykker: Andre ulykker, som ikke er omfattet af ovenstående definitioner.
3. **Væsentlige ulykker**
   1. Ved væsentlig ulykke forstås enhver ulykke, hvori der er involveret mindst ét jernbanekøretøj i bevægelse, og som resulterer i mindst én dræbt eller alvorligt tilskadekommet person, eller omfattende ødelæggelse af materiel, spor, øvrig del af infrastruktur (anlæg), miljøet eller i omfattende forstyrrelse af trafikken.
   2. Ved omfattende ødelæggelse af materiel, spor, øvrig del af infrastruktur (anlæg) eller miljøet forstås ødelæggelser/skader for mindst 1,2 mio. kr.
   3. Ved omfattende forstyrrelse af trafikken forstås, at togtrafikken er indstillet i 6 timer eller mere på en hovedbanestrækning.
4. **Selvmord**
   1. Selvmord: Handling, hvor en person forsætligt tager livet af sig selv, og som registreres som sådan, såfremt der er kendskab hertil, eller det registreres som sådan af de kompetente myndigheder.
   2. Selvmordsforsøg: Handling, hvor en person forsætligt forsøger at tage livet af sig selv, og som registreres som sådan, såfremt der er kendskab hertil eller det registreres som sådan af de kompetente myndigheder.
5. **Farligt gods**
   1. Farligt gods: Stoffer og genstande, som ikke må transporteres i henhold til Reglement for national og international befordring af farligt gods med jernbane (RID), eller kun må transporteres i henhold til betingelser, der er fastsat i RID.
   2. Ulykker i forbindelse med transport af farligt gods: Enhver ulykke eller hændelse, der skal indberettes i henhold til kapitel 1.8.5 i RID.
   3. Ulykker i forbindelse med transport af farligt gods med udslip: Enhver ulykke eller hændelse, der skal indberettes i henhold til kapitel 1.8.5 i RID og hvor der er sket udslip af farligt gods.
6. **Forløbere for ulykker**
   1. Forløbere for ulykker: Ved forløbere for ulykker forstås en begivenhed på jernbaneområdet, der ikke har medført en ulykke, men som kunne have fået betydning for jernbanesikkerheden.
   2. Skinnebrud – større: Enhver skinne, som er gået i to eller flere stykker, eller enhver skinne, hvorfra der løsriver sig et stykke metal, der efterlader et hul på mere end 50 mm længde og mere end 10 mm dybde på kørefladen.
   3. Skinnebrud – mindre: Enhver skinne, som udgør en fare og det entydigt kan måles, hvornår de er farlige, f.eks. ved at sporet lukkes eller hastigheden reducere.
   4. Sikkerhedsfarlige sporbeliggenhedsfejl: Fejl i sporlegemet og sporgeometrien knyttet til solkurver, spordeformationer og punktfejl i skinnernes højde og sporbeliggenhed, der af sikkerhedshensyn kræver omgående indskrænkninger i driftsforholdene.
   5. Teknisk signalfejl: Enhver teknisk fejl i signalsystemet, som medfører et mindre restriktivt signal end krævet.
   6. Defekte hjul på jernbanekøretøjer – Brud: Brud, der påvirker hjulet, og dermed skaber risiko for ulykker i form af afsporing eller sammenstød. Bruddet skal medføre en øjeblikkelig udtagning af jernbanekøretøjet af togdriften.
   7. Defekt aksel på jernbanekøretøjer – Brud: Brud, der påvirker akslen, og dermed skaber risiko for ulykker i form af afsporing eller sammenstød. Bruddet skal medføre, at jernbanekøretøjet øjeblikkelig tages ud af togdriften.
   8. Defekte hjul på jernbanekøretøjer – Anden årsag end brud: Andre årsager end brud, der påvirker hjulet, og dermed skaber risiko for ulykker i form af afsporing eller sammenstød. Defekten skal medføre, at jernbanekøretøjet øjeblikkelig tages ud af togdriften.
   9. Defekt aksel på jernbanekøretøjer – Anden årsag end brud: Andre årsager end brud, der påvirker akslen, og dermed skaber risiko for ulykker i form af afsporing eller sammenstød. Defekten skal medføre, at jernbanekøretøjet øjeblikkelig tages ud af togdriften.
   10. Signalforbikørsel (tog) – forbi farepunkt: At køre længere frem end tilladt/forbikørsel af punkt uden køretilladelse, så toget vil være i fare for at blive involveret i en jernbaneulykke. Farepunktet er ofte defineret i togkontrolsystemet.
   11. Signalforbikørsel (tog) – ikke forbi farepunkt: At køre længere frem end tilladt/forbikørsel af punkt uden køretilladelse, men hvor farepunktet ikke passeres.
   12. Signalforbikørsel (ikke tog) – forbi farepunkt: At køre længere frem end tilladt/forbikørsel af punkt uden køretilladelse, så jernbanekøretøjet vil være i fare for at blive involveret i en jernbaneulykke. Farepunktet er ofte defineret i togkontrolsystemet.
   13. Signalforbikørsel (ikke tog) – ikke forbi farepunkt: At køre længere frem end tilladt/forbikørsel af punkt uden køretilladelse, men hvor farepunktet ikke passeres.
   14. Risiko for personpåkørsel: Enhver risiko for, at én eller flere personer rammes af jernbanekøretøjer i bevægelse eller et objekt, der er forbundet med jernbanekøretøjet.
   15. Bremsetekniske fejl: Enhver fejl ved bremserne, der medfører nedsat bremseeffekt, herunder slæbende bremser.
   16. Risiko for kollision/påkørsel i overkørsel: Enhver fare for at brugere af overkørsler eller genstande, der midlertidigt befinder sig på eller nær sporet, hvis de er tabt af krydsende køretøjer eller brugere rammes af rullende materiel i bevægelse.
   17. Fejl fra stationsbestyrer/trafikleder: Fejl i forbindelse med signalbetjening som medfører en fejlekspedition af tog, herunder fejl ved afdækning af arbejdssted ved arbejde i spor.
   18. Profilforhold: Løsthængende dele af toget, eller tab af dele af materiel eller gods, løst eller forskubbet læs.
   19. Andet: Andre forløbere for ulykker, som ikke er omfattet af de andre kategorier, som f.eks. alvorlige klargøringsfejl eller fejl på jernbanekøretøjer ud over de ovennævnte kategorier.
7. **Personskade**
   1. Passagerer: Enhver, der foretager en rejse med jernbane, eksklusive togpersonale. I ulykkesstatistikker, omfatter dette også personer, der prøver at stige på eller af et tog.
   2. Personale – herunder kontrahenters personale: Enhver person, der er beskæftiget i tilknytning til en jernbane, og som er på arbejde på ulykkestidspunktet. Definitionen omfatter kontrahenters personale, selvstændige kontrahenter samt togpersonalet og personale, der betjener jernbanekøretøjer og infrastrukturanlæg.
   3. Brugere af overkørsler: Enhver, der bruger en overkørsel til at krydse jernbanen ved hjælp af et transportmiddel eller til fods.
   4. Personer, der uretmæssigt befinder sig på jernbanearealer (uautoriserede): Alle, der opholder sig på en jernbanes område, hvor det er forbudt.
   5. Personer på perron: Alle, der ikke er omfattet af definitionen på passager, personale, brugere af overkørsler eller personer, der uretmæssigt befinder sig på jernbanearealer og som befinder sig på perronen.
   6. Andre personer: Alle, der ikke er omfattet af definitionen passager, personale, brugere af overkørsler, personer der uretmæssigt befinder sig på jernbanearealer og personer på perron.
8. **Skadestype**
   1. Dræbte: En eller flere personer, der dræbes på stedet eller dør inden for 30 dage som følge af en ulykke.
   2. Alvorligt tilskadekomne: En eller flere personer, som har været indlagt på sygehus i 24 timer eller mere som følge af ulykke.
   3. Lettere tilskadekomne: Personer, der er påført skade, som kræver behandling. Dræbte og alvorligt tilskadekomne medregnes ikke.
9. **Omkostninger**
   1. Materiel skade på rullende materiel eller infrastruktur: Omkostningerne ved at anskaffe nyt materiel eller anlægge ny infrastruktur med samme funktionalitet og tekniske parametre som det uopretteligt beskadigede samt omkostningerne ved at føre materiel eller infrastruktur, der kan repareres, tilbage til standen før ulykken. Begge dele skal anslås af jernbanevirksomhederne og infrastrukturforvalterne på grundlag af deres erfaringer. Omkostninger til leje af rullende materiel til erstatning for skadede jernbanekøretøjer, der ikke står til rådighed, er også omfattet af denne definition.
   2. Miljøskader: Omkostninger, der skal afholdes af jernbanevirksomhederne og infrastrukturforvalterne og andre med sikkerhedscertifikat, anslået på grundlag af disses erfaringer med at føre et skadet område tilbage til tilstanden før jernbaneulykken.
10. **Overkørselstyper**
    1. Usikret overkørsel: Overkørsel uden sikring, kun krydsmærke og evt. led eller manuelle bomme betjent af passanten.
    2. Manuelt betjent overkørsel: Overkørsel med advarselsanlæg og/eller bomanlæg der aktiveres af banens personale.
    3. Automatisk sikret overkørsel med advarselsanlæg: Overkørsel med advarselsanlæg, blinklys og lydgiver, der aktiveres automatisk af toget eller ved togvejsfastlægning.
    4. Automatisk sikret overkørsel med halvbomanlæg uden fritrumsdetektering: Overkørsel med halvbomanlæg, blinklys, lydgiver og bomme over højre side af vejen, evt. suppleret med stibomme der automatisk aktiveres af toget eller ved togvejsfastlægning.
    5. Automatisk sikret overkørsel med halvbomanlæg med fritrumsdetektering: Overkørsel med halvbomanlæg med system til sikring af fri bane, blinklys, lydgiver og bomme over højre side af vejen evt. suppleret med stibomme der automatisk aktiveres af toget eller ved togvejsfastlægning. Under bomlukning kontrolleres om der er biler i overkørslen ved f.eks. vejspoler.
    6. Automatisk sikret overkørsel med helbomanlæg uden fritrumsdetektering: Overkørsel med helbomanlæg, blinklys, lydgiver og bomme over hele vejen der automatisk aktiveres af toget eller ved togvejsfastlægning.
    7. Automatisk sikret overkørsel med helbomanlæg med fritrumsdetektering: Overkørsel med helbomanlæg med system til sikring af fri bane, blinklys, lydgiver og bomme over hele vejen der automatisk aktiveres af toget eller ved togvejsfastlægning. Under bomlukning kontrolleres om der er biler i overkørslen ved hjælp af f.eks. vejspoler.

**Bilag 2**

**Kategorier til brug ved indberetning af data vedrørende ulykker og forløbere for ulykker m.v., jf. § 3, stk. 2.**

**1. Involverede virksomheder**

1.1. Infrastrukturforvalter

1.2. Jernbanevirksomhed(er)

1.3. Veteranbaner/veterantog

1.4. Anden virksomhed

1. **Sted**

2.1. Fra/på station/køreplanmæssigt standsningssted

2.2. Til station/køreplanmæssigt standsningssted

2.3. Jernbanestrækning

2.4. Kilometrering

2.5. Spornummer

1. **Type af fast installation** 
   1. Perron
   2. Ikke perron
   3. Perronovergang
   4. Automatisk sikret overkørsel med helbomanlæg med fritrumsdetektering
   5. Automatisk sikret overkørsel med helbomanlæg uden fritrumsdetektering
   6. Automatisk sikret overkørsel med halvbomanlæg med fritrumsdetektering
   7. Automatisk sikret overkørsel med halvbomanlæg uden fritrumsdetektering
   8. Automatisk sikret overkørsel med advarselssignalanlæg
   9. Manuelt betjent overkørsel
   10. Usikret overkørsel
2. **Kørsel driftstype** 
   1. Togkørsel
   2. Rangering
   3. Andet
3. **Togkontrolsystem (ATC/ECTS/CBTC)**
   1. Togkontrolsystem
   2. Materiel uden anlæg
   3. Materiel med anlæg, men udkoblet
   4. Strækning med anlæg, men udkoblet
   5. Strækning uden anlæg
4. **Kategori af ulykke**

6.1. Kollision mellem tog og andet jernbanekøretøj

6.2. Kollision, tog mod objekt

6.3. Kollision, rangerende materiel mod andet rangerende materiel

6.4. Kollision, rangerende materiel mod objekt

6.5. Afsporing med tog

6.6. Afsporing med rangerende materiel

6.7. Overkørselsulykke

6.8. Personpåkørsel

6.9. Personskade ombord på tog i bevægelse

6.10. Brand og eksplosioner i jernbanekøretøj i bevægelse

6.11. Ind- og udstigningsulykke (tog i bevægelse)

6.12. Ind- og udstigningsulykke (tog holder stille)

6.13. Ulykke med kørestrøm (tog i bevægelse)

6.14. Ulykke med kørestrøm (tog holder stille)

6.15. Ulykke som involverer et jernbanekøretøj med farligt gods

6.16. Ulykke hvor der forekommer udslip af farligt gods

6.17. Selvmord

6.18. Selvmordsforsøg

6.19. Andre ulykker

1. **Kategori af forløbere for ulykke**

7.1. Skinnebrud – større

7.2. Skinnebrud – mindre

7.3. Sikkerhedsfarlige sporbeliggenhedsfejl

7.4. Teknisk signalfejl

7.5. Defekte hjul på jernbanekøretøjer – brud

7.6. Defekte aksler på jernbanekøretøjer – brud

7.7. Defekte hjul på jernbanekøretøjer – anden årsag end brud

7.8. Defekte aksler på jernbanekøretøjer – anden årsag end brud

7.9. Signalforbikørsel (tog) – forbi farepunkt

7.10. Signalforbikørsel (tog) – ikke forbi farepunkt

7.11. Signalforbikørsel (ikke tog) – forbi farepunkt

7.12. Signalforbikørsel (ikke tog) – ikke forbi farepunkt

7.13. Risiko for personpåkørsel

7.14. Bremsetekniske fejl

7.15. Risiko for kollision/påkørsel i overkørsel

7.16. Fejl fra stationsbestyrer/trafikleder

7.17. Profilforhold

7.18. Andet

1. **Konsekvenser af ulykken** 
   1. Personskade: 
      1. Passagerer
      2. Personale, herunder kontrahentens personale
      3. Brugere af overkørsler
      4. Uautoriserede personer på jernbanearealer
      5. Personer på perron
      6. Andre
   2. Skadestype:
      1. Dræbte
      2. Alvorligt tilskadekomne
      3. Lettere tilskadekomne
      4. Ingen personskade
   3. Omkostninger:
      1. Materiel skade på rullende materiel eller infrastruktur
      2. Miljøskader
      3. Ingen skade
   4. Omfattende forstyrrelse af trafikken

8.4.1. Afbrydelse i trafikken

8.4.2. Forsinkelse i forhold til køreplan

**Bilag 3**

**Definitioner til brug for letbaneoperatører ved indberetning af data til Trafikstyrelsen, jf. § 4, stk. 1.**

**1. Tracétyper**

* 1. Eget tracé: Enhver strækning, der ligger uden for eksisterende vejudlæg eller jernbane, eller som er særligt adskilt fra anden banetrafik.
  2. Særligt tracé: Enhver strækning, der ligger parallelt med kørebanearealer eller inden for kørebanearealer og er adskilt fra biltrafikken.
  3. Delt tracé: Enhver strækning, hvor letbanen forløber i blandet trafik, dvs. sammen med f.eks. biltrafik eller cyklister og fodgængere uden nogen form for fysisk adskillelse.
  4. Gågade: Gadeareal indrettet fortrinsvis for fodgængere og cyklister.
  5. Almindelig vej: Enhver vej indrettet til færdsel for både fodgængere, cyklister og motoriserede køretøjer.
  6. Lysreguleret kryds: Vejkryds reguleret af lyssignaler til styring af trafikken, både gældende for fodgængere, cyklister, motoriserede køretøjer og letbane.
  7. Fodgænger/cyklist overgang: Enhver fastlagt overgang i niveau mellem letbane og stier, hvor det er særligt afmærket, at færdsel for fodgængere og cyklister er tilladt, og som er godkendt af letbaneinfrastrukturforvalteren.
  8. Stoppested: Et fast sted, hvor passagerer kan stige på eller af letbanekøretøjet.
  9. Overkørsel: Enhver overkørsel i niveau mellem letbane og vej, der er godkendt af letbaneinfrastrukturforvalteren, og som er åben for almindelig færdsel.
  10. Andet: Andre stedstyper, som ikke er omfattet af de ovenstående definitioner.

1. **Involverede parter**
   1. Letbanekøretøj: Transportmiddel, som er indrettet til befordring af passagerer eller til udførelse af arbejde på letbanespor m.v., og som kører i eget letbanespor på vej i et lukket letbanesystem adskilt fra anden jernbaneinfrastruktur.
   2. Letbanepassagerer: Enhver, der foretager en rejse med letbane, eksklusive letbanepersonale. Dette omfatter også personer, der prøver at stige på eller af et letbanekøretøj.
   3. Personale: Enhver person, der er beskæftiget i tilknytning til en letbane, og som er på arbejde på ulykkestidspunktet. Definitionen omfatter også kontrahenters personale, selvstændige kontrahenter samt letbanepersonale og personale, der betjener letbanekøretøjer og infrastrukturanlæg.
   4. Tredje part: Andre trafikanttyper end letbanekøretøjer, herunder særligt bus, lastbil, personbil, motorcykel, knallert 45 (stor), knallert 30 (lille), cyklist og fodgænger.
   5. Uautoriserede personer: Alle, der opholder sig på en letbanes område, hvor det er forbudt.
   6. Andre: Alle, der ikke er omfattet af ovenstående definitioner.
2. **Ulykker**
   1. Kollision, letbanekøretøj mod andet letbanekøretøj: Frontalt sammenstød mellem to letbanekøretøjer eller sammenstød mellem front og bagende af to letbanekøretøjer eller sideværts sammenstød.
   2. Kollision, letbanekøretøj mod objekt: Sammenstød mellem en del af et letbanekøretøj og genstande, som er fast anbragt eller midlertidigt befinder sig på eller nær sporet, undtagen ved kryds, hvis genstandene er tabt af krydsende køretøjer eller brugere. Definitionen omfatter også sammenstød med køreledninger.
   3. Afsporing: Enhver hændelse, hvor mindst ét af et letbanekøretøjs hjul løber af sporet.
   4. Krydsulykke: Mindst et letbanekøretøj og ét eller flere krydsende køretøjer eller andre krydsende brugere som f.eks. fodgængere eller genstande, der midlertidigt befinder sig på eller nær sporet, hvis de er tabt af krydsende køretøjer eller brugere.
   5. Overkørselsulykke: Involverer mindst ét letbanekøretøj og et eller flere krydsende køretøjer, andre krydsende brugere som f.eks. fodgængere eller genstande, der midlertidigt befinder sig på eller nær sporet ved en overkørsel, hvis de er tabt af krydsende køretøjer eller brugere.
   6. Personpåkørsel: Skader på én eller flere personer, som enten rammes af et letbanekøretøj, en del af et letbanekøretøj eller af en genstand, der er fastgjort til eller har løsrevet sig fra letbanekøretøjet.
   7. Personskade ombord på letbanekøretøj i bevægelse: Skader på én eller flere personer, som pga. letbanekøretøjets bevægelse falder eller rammes af løse genstande under befordring med letbanekøretøjet.
   8. Brand og eksplosioner i letbanekøretøj i bevægelse: Brande og eksplosioner i letbanekøretøjer undervejs mellem afgangsstoppested og bestemmelsessted – herunder når de holder på afgangsstoppestedet, ved ophold eller ved bestemmelsesstedet når der er passagerer ombord.
   9. Ind- og udstigningsulykke (letbanekøretøj i bevægelse): Ulykke, hvor én eller flere personer kommer til skade på vej ind eller ud af letbanekøretøjet, mens letbanekøretøjet er i bevægelse.
   10. Ind- og udstigningsulykke (letbanekøretøj holder stille): Ulykke, hvor én eller flere personer kommer til skade på vej ind eller ud af letbanekøretøjet, mens letbanekøretøjet holder stille.
   11. Ulykke med kørestrøm (letbanekøretøj i bevægelse): Ulykke, hvor én eller flere personer kommer i forbindelse med kørestrøm, og hvor der er involveret mindst et letbanekøretøj i bevægelse.
   12. Andre ulykker: Andre ulykker, som ikke er omfattet af ovenstående definitioner.
3. **Selvmord og selvmordsforsøg**
   1. Selvmord: Handling, hvor en person forsætligt tager livet af sig selv, og som registreres som sådan, såfremt der er kendskab hertil, eller det registreres som sådan af de kompetente myndigheder.
   2. Selvmordsforsøg: Handling, hvor en person forsætligt forsøger at tage livet af sig selv, og som registreres som sådan, såfremt der er kendskab hertil, eller det registreres som sådan af de kompetente myndigheder.
4. **Skadestype**
   1. Dræbte: Én eller flere personer, der dræbes på stedet eller dør inden for 30 dage som følge af en letbanerelateret ulykke.
   2. Alvorligt tilskadekomne: Én eller flere personer, som har været indlagt på sygehus i 24 timer eller mere som følge af en letbanerelateret ulykke.
   3. Lettere tilskadekomne: Personer, der er påført skade, som kræver behandling. Dræbte og alvorligt tilskadekomne medregnes ikke heri.

**Bilag 4**

**Kategorier til brug for letbaneoperatører ved indberetning af data til Trafikstyrelsen, jf. § 4, stk. 2.**

1. **Oplysninger om det involverede letbanekøretøj**
   1. Litranummer
   2. Rutenummer
   3. Strækning
   4. Kørsel med passagerer
   5. Kørsel uden passagerer
2. **Involverede parter** 
   1. Letbanekøretøj
   2. Lastbil
   3. Motorcykel
   4. Knallert 30 (lille)
   5. Knallert 45 (stor)
   6. Fodgænger
   7. Tredjepart
   8. Uautoriserede personer
   9. Bus
   10. Personbil
   11. Cyklist
   12. Personale
   13. Passagerer
   14. Andet
3. **Tracetype** 
   1. Eget tracé
   2. Delt Tracé
   3. Særligt tracé
   4. Almindelig vej
   5. Fodgænger/cyklist overgang
   6. Overkørsel
   7. Gågade
   8. Lysreguleret kryds
   9. Stoppested
   10. Andet
4. **Kategori af ulykke** 
   1. Kollision, letbanekøretøj mod andet letbanekøretøj
   2. Kollision, letbanekøretøj mod objekt
   3. Afsporing
   4. Krydsulykke
   5. Overkørselsulykke
   6. Personpåkørsel
   7. Personskade ombord på letbanekøretøj i bevægelse
   8. Brand og eksplosioner i letbanekøretøj i bevægelse
   9. Ind- og udstigningsulykke (letbanekøretøj i bevægelse)
   10. Ind- og udstigningsulykke (letbanekøretøj holder stille)
   11. Ulykke med kørestrøm (letbanekøretøj i bevægelse)
   12. Andre ulykker
   13. Selvmord
   14. Selvmordsforsøg
5. **Konsekvenser af ulykken** 
   1. Personkategori:
      1. Letbanepassagerer
      2. Personale
      3. Tredjepart
      4. Uautoriserede personer
      5. Andre
   2. Skadetype:
      1. Lettere tilskadekomne
      2. Alvorligt tilskadekomne
      3. Dræbte
      4. Ingen personskade